Carmelo

Carmelo je mesto v juhozápadnom Uruguaji v v departmente Colonia. Je vzdialené približne 235 km severozápadne od hlavného mesta Montevideo a 75 km rovnakým smerom od sídla departmentu mesta Colonia del Sacramento. Leží v blízkosti ústia Río de la Plata, ktorá mesto oddeľuje od Argentíny. Južnú hranicu mesta tvorí rieka Arroyo de las Vacas.

Pri sčítaní ľudu v roku 2011 malo 18 041 obyvateľov. 

 Dejiny 
Dejiny miesta siahajú do roku 1527, kedy tu taliansky objaviteľ Sebastiano Caboto založil pevnosť San Lázaro. Táto však bola o krátky čas opustená a v súčasnosti ani nie je presne známa jej poloha. V roku 1611 tu guvernér Río de la Plata a Paraguaja Hernando Arias de Saavedra dal vypustiť veľké stáda hovädzieho dobytka. V roku 1758 sa miesto nazývalo Las Víboras, žilo tu zhruba 200 ľudí a okrem domov bola v osade postavená aj kaplnka. Súčasné mesto založil v roku 1816 uruguajský národný hrdina José Gervasio Artigas. a jedná sa o jediné doposiaľ existujúce mesto, ktoré Artigas založil. Toto nieslo názov Pueblo Carmelo. Mesto však bolo dlhý čas známe pod názvom El Carmelo. V priebehu druhej polovice 19. storočia došlo k čiastočnému dobudovaniu mesta, boli vystavané nové domy, otvorila sa škola a nový kostol.

 Vývoj demografie 
S počtom obyvateľov 18 041 (v roku 2011), z toho  9 496 žien a 8 545 mužovStatistische Daten des Instituto Nacional de Estadística Uruguay, prístup 28. september 2012, je druhým najväčším mestom departmentu.

 Rok Počet obyvateľov 1963 12 680 1975 13 707 1985 14 278 1996 16 658 2004 16 866 2011 18 041
Zdroj:Statistische Daten des Instituto Nacional de Estadística de Uruguay 1963–1996 (MS Word; 176 kB)Statistische Daten des Instituto Nacional de Estadística de Uruguay 2004 (PDF; 494 kB)

 Referencie 

 Iné projekty 

 Externé odkazy 
 Oficiálna stránka

Kategória:Mestá v Uruguaji